เดือด สหรัฐฯกร้าว ระดมยิงโทมาฮอว์ก ถล่มฐานทัพซีเรีย โต้ใช้อาวุธเคมี (คลิป)
สงครามซีเรียเดือดทรัมป์กร้าว สั่งกองทัพสหรัฐฯ ระดมยิงขีปนาวุธโทมาฮอว์ก 59 ลูกจากเรือพิฆาตในเมดิเตอร์เรเนียน โจมตีฐานทัพอากาศของซีเรีย ตอบโต้รัฐบาลประธานาธิบดีบาชาร์ อัล อัสซาด ที่ใช้อาวุธเคมีเข่นฆ่าพลเรือนผู้บริสุทธิ์ตายกว่า 100,เมื่อ 7 เม.ย. สำนักข่าวต่างประเทศรายงานว่า ประธานาธิบดีโดนัลด์ ทรัมป์แห่งสหรัฐฯมีคำสั่ง ให้ กองทัพระดมยิงขีปนาวุธนำวิถีร่อนนำวิถีระยะไกล โทมาฮอว์ก จากเรือพิฆาต USS Ross (ยูเอสเอส รอสส์) ที่ประจำการอยู่ในทะเลเมดิเตอร์เรเนียน จำนวนถึง 59 ลูก โจมตีฐานทัพอากาศ เชย์รัต ทางตะวันออกเฉียงใต้ของเมืองฮอมส์ ในประเทศซีเรีย ตั้งแต่ช่วงเช้ามืด เวลา 04.30 น. ของวันศุกร์ที่ 7 เม.ย. ตามเวลาในซีเรีย เพื่อตอบโต้รัฐบาลประธานาธิบดีบาชาร์ อัล อัสซาด ที่ต้องสงสัยใช้อาวุธเคมีโจมตีเมืองที่กบฏยึดครองอย่างโหดเหี้ยม จนทำให้มีผู้เสียชีวิตเกือบ100 ราย,ประธานาธิบดีโดนัลด์ ทรัมป์ แห่งสหรัฐฯ แถลงต่อชาวอเมริกันและชาวโลกผ่านทางสถานีโทรทัศน์แห่งชาติ ถึงเหตุผลที่มีคำสั่งให้กองทัพสหรัฐฯ ยิงขีปนาวุธโทมาฮอว์ก โจมตีฐานทัพอากาศในซีเรีย เนื่องจากฐานทัพแห่งนี้เป็นฐานในปฏิบัติการโจมตีด้วยอาวุธเคมี โดยทรัมป์ ซึ่งกล่าวที่คฤหาสน์ มาร์ อาลาโก ในรัฐฟลอริดา ยังตีตราประธานาธิบดีบาชาร์ อัล อัสซาดแห่งซีเรียว่า เป็น เผด็จการ ที่ใช้อาวุธเคมีโจมตีพลเรือนที่บริสุทธิ์,ขณะเดียวกัน ทรัมป์ ยังกล่าวว่า ปฏิบัติการของรัฐบาลสหรัฐอเมริกา ถือเป็นปฏิบัติการด้านความมั่นคงแห่งชาติที่สำคัญอย่างยิ่งยวดในการป้องกันการใช้อาวุธเคมี พร้อมกันนั้น ผู้นำสหรัฐฯ ยังเรียกร้องให้ประชาคมโลกทั้งมวลควรร่วมมือกันพยายามหยุดยั้งการเข่นฆ่าและการนองเลือดในซีเรีย และยุติการก่อการร้ายทุกชนิดและทุกรูปแบบ.,ข่าวเกี่ยวข้อง,รัสเซียโกรธจัด ทรัมป์ สั่งยิงโทมาฮอว์กโจมตีซีเรีย อิหร่านร่วมประณาม
ทรัมป์กร้าว สั่งกองทัพสหรัฐฯ ระดมยิงขีปนาวุธโทมาฮอว์ก 59 ลูก จากเรือพิฆาตในเมดิเตอร์เรเนียน โจมตีฐานทัพอากาศของซีเรีย ตอบโต้รัฐบาลประธานาธิบดีบาชาร์ อัล อัสซาด ที่ใช้อาวุธเคมีเข่นฆ่าพลเรือนผู้บริสุทธิ์ตายกว่า 100
ถล่มซีเรีย,สหรัฐโจมตีซีเรีย,สหรัฐฯโจมตีซีเรีย,ทรัมป์ สั่งยิงโทมาฮอว์ก,ซีเรีย อาวุธเคมี